Diari Oficial de la Generalitat Valenciana


Sumari del DOGV 4319, del 22-08-2002 (2002/7966)

RESOLUCIÓ de 3 de juny de 2002, del conseller d'Obres Públiques, Urbanisme i Transports, de 3 de juny de 2002, per la qual s'aprova definitivament l'Homologació del Sector PRR-9 Patraix del Pla General d'Ordenació Urbana de València, es torna l'expedient del Pla Parcial del Sector PRR-9 del Pla General d'Ordenació Urbana de València a l'Ajuntament d'esta ciutat per a l'aprovació definitiva, i es fa constar la necessitat de requerir un nou informe de la Conselleria de Cultura i Educació.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4319

Data del DOGV
:   22-08-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/7966


Data del document
:   03-06-2002

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Descriptors 

:   * València
    * pla d'urbanisme

RESOLUCIÓ de 3 de juny de 2002, del conseller d'Obres Públiques, Urbanisme i Transports, de 3 de juny de 2002, per la qual s'aprova definitivament l'Homologació del Sector PRR-9 Patraix del Pla General d'Ordenació Urbana de València, es torna l'expedient del Pla Parcial del Sector PRR-9 del Pla General d'Ordenació Urbana de València a l'Ajuntament d'esta ciutat per a l'aprovació definitiva, i es fa constar la necessitat de requerir un nou informe de la Conselleria de Cultura i Educació. [2002/7966]
  
Vist l'expedient remés per l'Ajuntament de València, referit a l'Homologació i el Pla Parcial Sector PRR-9 Patraix, del Pla General d'Ordenació Urbana de València, i de conformitat amb els següents,
  
Antecedents de fet
  
Primer
  
El projecte es va sotmetre a informació pública mitjançant el procediment simplificat de l'article 48 de la Llei Reguladora de l'Activitat Urbanística. Després del pertinent període d'exposició pública, en el qual es van presentar diverses al·legacions, es va aprovar provisionalment pel ple de l'Ajuntament en sessió realitzada el 29 de desembre de 2000, tot i que es van assenyalar una sèrie de deficiències que es van resoldre mitjançant el Decret de l'Alcaldia de l'Ajuntament de València d'11 de febrer de 2002. L'expedient va arribar al registre d'entrada de la Comissió Territorial d'Urbanisme de València el 13 de febrer de 2002.
  
Segon
  
El projecte correspon a l'alternativa presentada per Desarrollo Urbano de Patraix SA, la qual està integrada per memòria informativa i justificativa, plans d'informació i d'ordenació, ordenances reguladores, així com expressió gràfica suficient del resultat final de l'ordenació proposada i document annex d'homologació.
  
Tercer
  
Durant la tramitació de l'expedient es van sol·licitar informes als organismes següents: Demarcació de Carreteres del Ministeri de Foment i Direcció General d'Obres Públiques (Divisió de Carreteres) de la Conselleria d'Obres Públiques, Urbanisme i Transports. Així mateix, en l'expedient municipal, consta la petició d'informes a distints organismes afectats.
  
Dels anteriors s'han rebut els següents:
  
- Direcció General de Règim Econòmic de la Conselleria de Cultura i Educació. Emés amb data 25 de gener de 2001, que fa constar la necessitat de preveure en el pla parcial les reserves de sòl escolar necessàries.
  
- Direcció General de Ferrocarrils del Ministeri de Foment. Emés amb data 29 de març de 2001, que fa constar la necessitat que l'ordenació prevista respecte les proteccions al ferrocarril previstes en la Llei d'Ordenació del Transport Terrestre.
  
- Demarcació de Carreteres del Ministeri de Foment. Emés amb data 25 de març de 2002, que fa constar diverses consideracions que no afecten en res l'ordenació proposada.
  
Quart
  
València disposa d'un Pla General d'Ordenació Urbana aprovat pel conseller d'Obres Públiques, Urbanisme i Transports amb data 28 de desembre de 1988.
  
Respecte del sector que ens ocupa consta l'aprovació definitiva d'un Pla Parcial amb data 3 d'abril de 1991, les determinacions bàsiques del qual són les anteriorment expressades, sense que es tinga constància de desenvolupaments ni modificacions posteriors.
  
Amb data 23 de març de 2000, el director general d'Urbanisme i Ordenació Territorial de la COPUT, va emetre un informe respecte de les distintes alternatives (quatre) presentades per al Sector PRR'9 Patraix del PGOU de València, les conclusions del qual, pel que fa a la presentada per Desarrollo Urbano de Patraix SA, eren les següents:
  
- És necessari adequar les determinacions referides a la superfície computable, càlcul d'edificabilitat i de densitat al que establix el Reglament de Planejament de la Comunitat Valenciana.
  
- Respecte de les dotacions, i atés el que s'ha dit respecte de la superfície computable, és necessari recalcular la reserva destinada a zona verda de la xàrcia secundària.
  
Amb data 9 de novembre de 2000, el director general d'Urbanisme i Ordenació Territorial de la COPUT, va emetre un nou informe que, pel que fa a l'alternativa seleccionada per l'Ajuntament, s'apreciaven completades les observacions realitzades en informes anteriors.
  
Cinqué
  
La Comissió Territorial d'Urbanisme de València, en sessió realitzada el 30 d'abril de 2002, va acordar informar favorablement l'homologació del Sector PRR-9 Patraix de València, i elevar al conseller d'Obres Públiques, Urbanisme i Transports, la proposta per a aprovar definitivament la dita homologació, i emetre informe favorable respecte al Pla Parcial i, remetre'l a l'Ajuntament de València per a l'aprovació definitiva, i fer constar la necessitat de requerir un nou informe de la Conselleria de Cultura i Educació.
  
Fonaments de dret
  
Primer
  
La tramitació ha sigut correcta, de conformitat amb el que establix l'article 52, en relació amb la disposició transitòria primera, apartat 2, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU) i en el punt III de la Instrucció de Planejament 1/1996, de 23 de gener de 1996, sobre l'homologació de plans d'urbanisme a la Llei Reguladora de l'Activitat Urbanística.
  
Segon
  
La documentació està completa, als efectes del compliment del que preceptuen els articles 27 i 28 de la LRAU i en la instrucció d'homologació.
  
Tercer
  
L'objecte del projecte és l'Homologació i l'Ordenació Detallada del Sector PRR-9 Patraix del Pla General d'Ordenació Urbana de València, les determinacions bàsiques del qual poden resumir-se en les següents:
  
- Superfície del sector: 564.933 m²s
  
- Superfície computable: 375.305 m²s
  
- Sistemes generals inclosos: 189.688 m²s
  
- Coeficient edificabilitat global: 1,1 m²t/m²s
  
- Edificabilitat residencial: 0,9 m²t/m²s
  
- Edificabilitat terciària: 0,2 m²t/m²s
  
- Edificabilitat total: 412.835 m²t
  
- Nombre màxim d'habitatges: 2.814
  
Quart
  
Abans d'entrar a valorar de forma singular l'actuació convé establir una comparació entre la proposta que se sotmet a aprovació definitiva (opció B) i la que va ser informada amb dates 23 de març i 9 de novembre de 2000 (opció A), a més de posar-se en relació les dites dades amb les previsions del Pla General d'Ordenació Urbana vigent, la qual cosa mostra les dades següents:
  
PARÀMETRES PGOU OPCIÓ A OPCIÓ B DIFE-
  
 (IP) (AP) RÈNCIA
  
 (B - A)
  
Superfície del sector (m²s) 421.747 294.528 392.930 0
  
Superfície computable (m²s) 462.054 261.684 873.679 + 55.322
  
Ordenació estructural (m²s) 694.765 226.045 73.723 € 55.322
  
Edificabilitat total (m²t) 888.280 471.014 191.729 0
  
Nombre màxim d'habitatges 2.814 3.286 3.286 0
  
Com pot apreciar-se hi ha un increment significatiu de la superfície computable del sector, que és necessari relacionar amb la superfície destinada a ordenació estructural. En este sentit cal fer constar el següent:
  
- El tram de Bulevard Sud, d'Arxiduc Carles a Campos Crespo, s'integra dins de la superfície computable del sector, ja que se cedix i s'executa a càrrec de l'actuació, si bé no es prenen en consideració els jardins del Bulevard Central, atés que no complixen les condicions exigides en l'article 2 de l'annex al Reglament de Planejament de la Comunitat Valenciana. Al mateix temps s'acredita que dit viari és d'utilitat per a les comunicacions internes del sector i l'estructuren amb altres parts de la ciutat.
  
- El tram de Bulevard Sud, de Campos Crespo a Gaspar Aguilar, no es computa a cap efecte dins de la superfície computable del sector, ja que ha sigut executat per l'administració.
  
- El Parc de Sant Isidre definit en el Pla General d'Ordenació Urbana de València com a GEL-2, es computa per a establir el càlcul de la densitat i l'edificabilitat, però no per a complir l'estàndard de zona verda de xàrcia secundària, ja que ha sigut tingut en compte per al càlcul de l'estàndard general de 5 m² de zona verda per habitant.
  
Tot l'anterior porta a la necessitat de considerar com a fictici el còmput de xàrcia estructural adscrita al sector, ja que dins d'esta només ha de considerar-se aquella que no es considera com a superfície computable del sector, la qual cosa mostra en este apartat que només han de considerar-se com a tal els 73.723 m² (corresponents al tram del Bulevard Sud que discorre entre els carrers Campos Crespo i Gaspar Aguilar, més els sòls de domini públic ferroviari), així com els jardins centrals del dit Bulevard. En este sentit cal fer constar que estos elements estructurals no tenen incidència per al sector, ja que ni se cedixen ni s'executen a càrrec de l'actuació (ja estan executats).
  
Respecte de la resta de sòls dotacionals és necessari fer una menció especial al sòl denominat en el PGOU vigent com GSP-1. Este element dotacional passa a integrar-se en la xàrcia secundària de dotacions, i deixa per tant de ser considerat com estructural, la qual cosa suposa que passa a computar tant als efectes d'establir els estàndards de xàrcia secundària, com als efectes de determinar l'edificabilitat i la densitat. Açò es justifica perquè es tracta d'una reserva d'ús quotidià i gaudi de la població, a més de canviar-se el seu destí en passar-se d'esportiu a educatiu cultural.
  
Esta última observació, que pot paréixer idèntica a l'aplicada en altres actuacions urbanístiques, cal posar-la en relació amb l'edificabilitat, la qual, com ha quedat exposada, no es veu alterada respecte de la proposta inicial, ja que el que es fa és reduir els coeficients d'edificabilitat però mantenint l'edificabilitat total (cosa que no succeïx en altres actuacions semblants), la qual cosa pot suposar que llevant la superfície corresponent al GSP-1 i augmentant els índex d'edificabilitat fins als permesos en el planejament general (i previstos en la proposta sotmesa a informe previ) podria arribar-se a un resultat igual o semblant.
  
A la vista de tot l'anterior s'aprecia que l'alternativa presentada s'adequa al que establix l'article 2 de l'annex al Reglament de Planejament de la Comunitat Valenciana.
  
Cinqué
  
Pel que fa a l'ordenació detallada cal fer constar, en primer lloc, que les diferències entre l'ordenació sotmesa a informe previ i la que se sotmet a aprovació definitiva no presenten diferències substancials.
  
Pel que fa al compliment exacte dels estàndards dotacionals exigibles s'aprecia el següent:
  
PARÀMETRE RPCV PP COM-
  
 PLIX
  
C.E. residencial (m²t/m²s) < 1 0,9865 NN
  
Densitat < 75 htge./h. 66,6 htge./h. SI
  
Zona verda (m²s) 56.748 61.739 SI
  
Equipament (m²s) 74.019 74.770 SI
  
Viari (m²s) 665.812 898.892 SI
  
Aparcaments (places) > 4.929 > 4.929 SI
  
Respecte del quadro anterior cal realitzar les apreciacions següents:
  
- En el còmput de la zona verda pública de xàrcia secundària no s'inclouen els 11.976 m² de PJL (inclosos en el tram 1 del Bulevard Sud), ni tampoc els 41.436 m² de PQL (Parc de Sant Isidre).
  
- Respecte de la reserva d'aparcaments hi ha una confusió. No obstant això, amb posterioritat a la realització de la Comissió Informativa, s'aporta nova documentació, a la vista de la qual s'aprecia justificat l'estàndard d'aparcament.
  
Sisé
  
No obstant l'anterior, és necessari establir una comparació entre l'alternativa sotmesa a informe previ i la sotmesa a l'aprovació definitiva, la qual cosa permetrà establir una relació exacta entre ambdues, la qual pot fer-se en funció de l'edificabilitat i les dotacions que s'ha de cedir i d'executar en l'àmbit d'actuació.
  
Amb caràcter previ, i a fi d'uniformitzar les condicions de les distintes opcions, és necessari llevar de la referida al planejament vigent la superfície de 73.723 m² de la xàrcia estructural, ja que en cas d'executar-se el sector com preveu el Pla General, la dita superfície hauria d'eliminar-se ja que la dotació ha sigut executada per l'administració.
  
Establit l'anterior, pot arribar-se a la comparació següent:
  
En este quadro és necessari incidir que es considera a càrrec del sector aquells elements de la xàrcia estructural que se cedixen i s'executen i no es computen per al compliment dels estàndards de xàrcia secundària, ja que els establits en quadros anteriors estan executats ja per l'administració (tram 2 del Bulevard Sud). També convé recalcar que a la xàrcia estructural s'addicionen 15.761 m² de xàrcia primària externa.
  
Seté
  
Establit tot l'anterior és necessari fer constar les qüestions següents:
  
- En l'informe de la Conselleria de Cultura i Educació es fa constar la necessitat que el Pla Parcial preveja les reserves de sòl escolar necessàries. Com que l'informe és de data 29 de gener de 2001, és necessari tornar a demanar l'informe que acredite que en el Pla Parcial es complix l'esmentada condició
  
- Amb la nova ordenació es planteja un increment de 472 habitatges. A la vista de la documentació aportada amb posterioritat a la realització de la Comissió Informativa, s'aprecia que el sector presenta unes reserves de zones verdes (incloses les que no es computen) que permeten justificar el compliment de l'estàndard de parc, si bé ?per si calia- s'aporta també justificació que amb la nova proposta no s'incrementa en més de 1.000 el nombre d'habitants.
  
Huité
  
El conseller d'Obres Públiques, Urbanisme i Transports és competent per a l'aprovació definitiva del present expedient, en virtut del que disposa l'article 39 de la LRAU en relació amb l'article 6.D del Reglament dels Òrgans Urbanístics de la Generalitat Valenciana, aprovat per Decret 77/1996, de 16 d'abril, del Govern Valencià.
  
Vistos els preceptes legals esmentats i la resta de general i pertinent aplicació, i de conformitat amb l'acord de la Comissió Territorial d'Urbanisme de València, resolc:
  
Aprovar definitivament l'Homologació del Sector PRR-9 Patraix del Pla General d'Ordenació Urbana de València, tornar l'expedient del Pla Parcial del Sector PRR-9 del Pla General d'Ordenació Urbana de València a l'Ajuntament d'esta ciutat per a l'aprovació definitiva, i es fa constar la necessitat de requerir un nou informe de la Conselleria de Cultura i Educació.
  
Contra la present resolució, que posa fi a la via administrativa, es podrà interposar recurs contenciós administratiu, davant de la Sala Contenciosa del Tribunal Superior de Justícia de la Comunitat Valenciana en el termini de dos mesos, comptadors des de l'endemà de la notificació o publicació d'esta, de conformitat amb el que preveu l'article 10 i 46 de la Llei Reguladora de la Jurisdicció Contenciosa Administrativa, de 13 de juliol de 1998. Tot això, sense perjuí que es puga exercitar qualsevol altre recurs que s'estime oportú.
  
València, 3 de juny de 2002.- El conseller d'Obres Públiques, Urbanisme i Transports: José Ramón García Antón.